Το ***Grand Theft Auto V*** ή ***GTA V*** ή ***GTA 5*** είναι βιντεοπαιχνίδι open world δράσης περιπέτειας που αναπτύχθηκε από τη Rockstar Games. Κυκλοφόρησε αρχικά το Σεπτέμβριο του 2013 για τα PlayStation 3 και Xbox 360, και έγινε μεγάλη εμπορική επιτυχία.
Είναι το πρώτο βιντεοπαιχνίδι της σειράς, όπου είναι δυνατή η επιλογή κάμερας πρώτου και τρίτου προσώπου με την επανακυκλοφορία στις κονσόλες PlayStation 4 και Xbox One. Η οριστική αναβάθμιση έγινε με την κυκλοφορία για τα Microsoft Windows το 2015. Έχει διακριθεί ως το Καλύτερο Βιντεοπαιχνίδι του 2013, έγινε πρώτο στις ημερήσιες πωλήσεις παγκοσμίως έχοντας κέρδος (800 εκατομμύρια δολάρια) στην ιστορία του χώρου ψυχαγωγίας, ενώ κατέκτησε την 2η θέση με την μεγαλύτερη συχνότητα πωλήσεων σε αντίγραφα στην ιστορία της βιομηχανίας βιντεοπαιχνιδιών (140 εκατομμύρια αντίγραφα).

Τόπος παιχνιδιού
----------------

Το *Grand Theft Auto V* διαδραματίζεται στο Λος Άντζελες, με το φανταστικό όνομα Los Santos, και στις έρημες περιοχές της Καλιφόρνια, με το φανταστικό όνομα Blaine County. Κάτι που πειραματίστηκε και πέτυχε η Rockstar, είναι η δυνατότητα όχι ενός, αλλά τριών πρωταγωνιστών, των οποίων οι ζωές εξελίσσονται σχεδόν παράλληλα. Oι τρεις πρωταγωνιστές είναι ο Μichael, ο Franklin και ο Trevor.

Πλοκή
-----

Η πλοκή εξελίσσεται μέσα από την οικονομική κρίση που επικρατεί στην πόλη του Los Santos το 2013. Πρωταγωνιστές είναι ο Michael Townley-De Santa, ο οποίος θέλοντας να διαγράψει το σκοτεινό του παρελθόν αποσύρεται "σκηνοθετώντας" τον θάνατό του, στον παλιό του συνεργάτη και πρωταγωνιστή Trevor Phillips κατά την απόδραση τους με τον τρίτο σύνεργό τους, Brad, που σκοτώθηκε στην πραγματικότητα, μετά από ληστεία στην τράπεζα του North Yankton, τον Δεκέμβριο του 2004. Ο Michael, έχοντας 16 χρόνια ληστέψει πολλές ακίνητες επιχειρήσεις, μεταφέρει την οικογένειά του στην πόλη του Los Santos. Εκεί συναντά μετά την διάρρηξη και "παράδοση" του οχήματος, όπου ανήκει στον γιο του Michael, και τον τρίτο πρωταγωνιστή Franklin Clinton, ο οποίος δούλευε για έναν έμπορο αυτοκινήτων, τον Simeon Yeterian που έστελνε προσωπικό για να παραλάβει τα οχήματα, τα οποία δεν πληρώθηκαν από τους κατόχους τους ή δεν τηρούσαν την χρηματική τους συμφωνία. Εξαιτίας της απιστίας της γυναίκας του, ο Michael θέλοντας να τιμωρήσει τον άντρα που κατέστρεψε τον γάμο του, μετατράπηκε σε ένα εμπόδιο και χρέος προς τον μεγάλο βαρόνο της πόλης, Martin Madrazo με αποτέλεσμα την επιστροφή του στα παλιά.

Εκεί με την βοήθεια ενός παλιού του γνωστού, του Lester Crest οργανώνουν μια ληστεία σε ένα κοσμηματοπωλείο μαζί με μια ομάδα και με τον Franklin όπου πέτυχε. Από εκεί όμως, αντιλαμβάνεται ο Trevor ο οποίος ζούσε στην έρημη κοιλάδα του Blaine County πως ο παλιός του συνεργάτης και "φίλος", ζει. Ο Trevor έχοντας όμως την ιδιωτική του επιχείρηση, έχει συμπλέξει τους Κινέζους μαφιόζους για μια συνεργασία που απέτυχε, κάποιους εξαγριωμένους ανταγωνιστές του οι οποίοι αργότερα γνώρισαν αιφνίδιο θάνατο, μια "βρώμικη" συμμορία μοτοσυκλετιστών όπου εν συνεχεία είχαν την ίδια κατάληξη με τους ανταγωνιστές του Trevor, στέλνει ένα φίλο του, τον Wade Helbert να αναζητήσει τον Michael. Αυτό γίνεται, και ο Trevor ταξίδεψε στο Los Santos για να μείνει στο σπίτι ενός ξαδέλφου του Wade.

Μετά από κάποιες μέρες, συναντά τον Michael ο οποίος πλήρωσε την ομάδα του και τον Martin Madrazo και όλα αρχίζουν να γίνονται ακόμη πιο περιπετειώδη. Για να μπορέσει να αποφύγει την καταδίκη του, ο Michael αναγκάστηκε να συνεργαστεί με την FIB, στην αποστολή ενός ατόμου για δικούς της λόγους. Έτσι περιπλέκονται και οι άλλοι δυο πρωταγωνιστές, και όχι μόνο σε αυτήν την αποστολή, αλλά και σε πολλές ακόμη. Παράλληλα, υπήρχαν αποστολές που είχαν να κάνουν με την προσωπική επιθυμία των πρωταγωνιστών, όπως αυτή του Trevor για να πάρει μια σημαντική ραδιενεργή βόμβα που ανήκε στην Αμερικάνικη κυβέρνηση, για να την πουλήσει στους Κινέζους μαφιόζους. Παρόλα αυτά, το επιχειρηματικό μυαλό του δεν του βγήκε σε καλό, με αποτέλεσμα να δυσκολέψει τόσο τα πράγματα στον ίδιο, αλλά και στους άλλους δυο.

Όλα όμως βρέθηκαν να οδηγούν και σε μια μεγάλη απόφαση που θα γινόταν πραγματικότητα: να κλέψουν το Θησαυροφυλάκιο της Πολιτείας του San Andreas με ένα υπέρογκο ποσό δισεκατομμυρίων δολαρίων.

Το τέλος γίνεται ακόμη πιο δραματικό, με τον Franklin να βρίσκεται σε μεγάλο δίλημμα, για το ποιός πρέπει να δώσει τέλος σε αυτήν την μεγάλη περιπέτεια, διότι δέχτηκε απειλές απο το FIB και απαίτησε να σκοτωθεί ο Michael ή ο Trevor. Η τρίτη επιλογή είναι να σκοτωθεί ενας μεγαλοεπιχειρηματίας ο Devin Weston, που συνεργαζόταν με το FIB, εξαπάτησε τους τρείς πρωταγωνιστές μετά από μια συμφωνία, να σκοτωθεί ο πράκτορας Haines που περιέπλεξε ακόμη περισσότερο για προσωπικό του όφελος την τριάδα των πρωταγωνιστών, και να βρουν τον θάνατο ο Κινέζος αρχιμαφιόζος Cheng, που μπήκε εμπόδιο στον Trevor και ένας προδότης του Franklin, ο Harold "Stretch" Joseph.

Ανάπτυξη
--------

Ο Στίβ Όγκ (Steve Ogg) είχε αναλάβει τον ρόλο του Trevor, ο οποίος για τον ίδιο ήταν μια πρόκληση, λόγω της σωστής φωνητικής ερμηνείας.
Η ανάπτυξη του *GTA V* ξεκίνησε το 2008. Η Rockstar αναβάθμισε τη μηχανή παιχνιδιού Rockstar Advanced Game Engine (RAGE) του *Grand Theft Auto IV*, ενώ παράλληλα χρησιμοποίησε και άλλες δυο μηχανές, τη Euphoria και τη Bullet.

Η πρώτη ανακοίνωση του παιχνιδιού έγινε το 2011. Οι καλλιτέχνες που ερμηνεύουν τους τρεις κύριους ρόλους, είναι ο Ned Luke στο ρόλο του Michael, ο Steve Ogg στο ρόλο του Trevor και ο Shawn Fonteno στο ρόλο του Franklin. Ο μάνατζερ του Luke ρωτήθηκε για το αν γινόταν ο Luke να "δανείσει" την φωνή του σε βιντεοπαιχνίδι, αλλά απάντησε αρνητικά. Ωστόσο, δεν υπήρχε κανείς άλλος για να ερμηνεύσει τον ρόλο του Michael. Η ίδια ερώτηση τέθηκε και στον Steve Ogg ο οποίος, μαζί με τον Luke, υπέγραψε. Τελικά, έμαθαν πως είχαν μπει στο εθελοντικό καστ του απερχόμενου *Grand Theft Auto V*.

Τα εξωτερικά γνωρίσματα των χαρακτήρων είναι όμοια με αυτά των καλλιτεχνών, πράγμα που άρεσε σε αυτούς. Επίσης, η ιστορία ζωής του Franklin ήταν όμοια με αυτή του Fontenο, ο οποίος δήλωσε χαρακτηριστικά: "έχω ζήσει στην πραγματικότητα την ζωή του Franklin: έχει μπλεχτεί με ναρκωτικά, με εγκληματικές ενέργειες, ζει με την θεία του ενώ εγώ ζούσα με την γιαγιά μου, οπότε υπάρχει μεγάλη ομοιότητα". Ο Steve Ogg έβαλε όλη του την προσπάθεια για την σωστή ερμηνεία του ρόλου του Trevor, ενός ψυχοπαθή αλλά και συμπαθητικού χαρακτήρα. Είχε αναφέρει πως ήταν μια πρόκληση για τον ίδιο.

Ο χειρισμός του βιντεοπαιχνιδιού είναι όμοιος με αυτόν του *Grand Theft Auto IV*, αλλά το ίδιο το βιντεοπαιχνίδι δίνει μεγαλύτερη ελευθερία στον παίκτη, με την επιστροφή πολλών δραστηριοτήτων του *Grand Theft Auto: San Andreas.*

|  |  |  |
| --- | --- | --- |
| « | *Πήραμε μερικά στοιχεία από το GTA: San Andreas, με την διαφορά όμως, να γίνουν ακόμη πιο σωστά. Πλέον, μπορεί κανείς να κάνει μια περιήγηση με κάποιο όχημα σε ολόκληρη την περιοχή και κυρίως στην ύπαιθρο, παράλληλα όμως μπορεί κανείς να προκαλέσει σαματά ενάντια στους "τρελούς" κατοίκους της περιοχής, ενώ δόθηκε έμφαση στην αντίθεση που είναι σημαντική σε ένα παιχνίδι, διότι είναι μεγάλης χρονικής διάρκειας και έκτασης, οπότε οι επιλογές είναι πολλές. Αυτό έχει ουσιώδη σημασία για εμάς. -**Dan Houser**, κύριο πρόσωπο της Rockstar Games*. |  » |

Η Rockstar Games συνεργάστηκε με τη Rockstar North (πρώην DMA Design) για τη δημιουργία του τότε ανερχόμενου βιντεοπαιχνιδιού, παίρνοντας, παράλληλα, στοιχεία από προηγούμενα βιντεοπαιχνίδια της εταιρίας, όπως το *Table Tennis*, το *GTA: San Andreas*, το *Midnight Club: Los Angeles*, το *Red Dead Redemption* και το *Max Payne 3.*

Έχει δοθεί τεράστια σημασία στην ρεαλιστικότητα του πληθυσμού της πόλης, με αμέτρητους πολίτες να βρίσκονται στο παιχνίδι, οι οποίοι κάνουν δικές του δραστηριότητες. Από το 2013 και έπειτα, η Rockstar επικεντρώθηκε κυρίως στο multiplayer κομμάτι, δίνοντας "πακέτα" νέων προσθηκών με την βοήθεια της αναβάθμισης (update) στο *Grand Theft Auto: Online*.

### Μουσική

Στο *GTA V* έχουν ενσωματωθεί 241 τραγούδια από διάφορα μουσικά είδη σε 15 ραδιοφωνικούς σταθμούς, οι 2 εκ των οποίων έχουν αποκλειστικά ως κύριο θέμα τη φωνή του κοινού (talk radio). Οι καλλιτέχνες Flying Lotus, Nate Williams, Stephen Pope, DJ Pooh, The Alchemist και Oh No είχαν ασχοληθεί με το μουσικό κομμάτι του παιχνιδιού, με επακόλουθο την κυκλοφορία δύο CD από την Rockstar Games, τα *The Music of Grand Theft Auto V* το 2013 και *Welcome to Los Santos* το 2015.

Υποδοχή
-------

Η κριτική που δέχτηκε το παιχνίδι ήταν από όλες τις ιστοσελίδες πολύ θετική και με μεγάλο ενθουσιασμό που έμεινε κυρίως στην οργάνωση ληστειών ως αποστολή, στην επιλογή τριών πρωταγωνιστών, στη ζωντάνια που υπήρχε στην πόλη του Los Santos, στο σενάριο και στους χαρακτήρες -ειδικότερα στον Trevor- όπου είχε ξεχωρίσει περισσότερο από τους άλλους δυο.

|  |  |  |
| --- | --- | --- |
| « | Για τον Trevor:*Πρόκειται για έναν ψυχοπαθή, τρομερό και απαίσιο μα και ταυτοχρόνως επιτυχημένο χαρακτήρα. -GameSpot* |  » |

Θετική ανταπόκριση δέχτηκε μόνο στο story mode αλλά και στο multiplayer, όπου οι πολλαπλές επιλογές είναι ακόμη περισσότερες και *είναι από μόνο του μια εμπειρία*, όπως ανέφερε το IGN.

Το παιχνίδι έλαβε πολλές διακρίσεις και υποψηφιότητες (108 εκ των οποίων διακρίθηκε στις 35). Κατάφερε να επιλεχθεί *Παιχνίδι της Χρονιάς 2013* και *Πολυπόθητο βιντεοπαιχνίδι της Χρονιάς 2012*, από πολλές σχετικές ιστοσελίδες και την διοργανώτρια VGX.

### Επικρίσεις

Το *GTA V* αποκάλυψε και μοιράστηκε κάποια στοιχεία περί βασανισμού από τις μυστικές υπηρεσίες, ένα θέμα που εδώ και πολλά χρόνια πράττει στην πραγματικότητα το FBI και η CIA. Επίσης, έχει γίνει αναφορά και για την επιθετικότητα που υπάρχει στο βιντεοπαιχνίδι ενάντια στο γυναικείο φύλο και παράλληλα έγινε παράνομη χρήση πολυμέσων χωρίς πνευματικά δικαιώματα. Συγκεκριμένα, η αποστολή *By the Book* έχει να κάνει με τον βασανισμό ενός ατόμου, ο οποίος σύμφωνα με το FIB είναι κατάσκοπος ενός πλούσιου φιλάνθρωπου από το Αζερμπαϊτζάν και αποτελεί στόχο της μυστικής υπηρεσίας. Καταγγελίες έκαναν η ηθοποιός Λίντσεϊ Λόχαν και η κόρη του διάσημου γκάνγκστερ και πληροφοριοδότη Σάμι Γκραβάνο, Κάρεν Γκραβάνο, επειδή κάποιοι χαρακτήρες είχαν πολλές ομοιότητες με τις ίδιες, χωρίς όμως την άδεια τους για την χρήση τους. Παρόλα αυτά, η δίκη ολοκληρώθηκε υπέρ της Rockstar Games το 2016, επειδή η χρήση που έχει γίνει είναι για σατιρικούς λόγους. Η δημοσιογράφος Καρολίν Πετίτ, ανέφερε πως στο *GTA V* υπάρχει έντονος μισογυνισμός, κάτι που από το κοινό της ιστοσελίδας GameSpot δέχτηκε 20.000 αρνητικά σχόλια, με παράλληλη απαίτηση για την άμεση απόλυση της.

Παραπομπές
----------

1. ↑  *Steam*. 12  Σεπτεμβρίου 2003. 271590. Ανακτήθηκε στις 1  Απριλίου 2022.
2. ↑  *Interactive Stories and Video Game Art*. Taylor & Francis Group, 6000 Broken Sound Parkway NW, Suite 300, Boca Raton, FL 33487-2742: CRC Press. 29 Δεκεμβρίου 2016. σελίδες 167–176. ISBN 9781498781503.
3. ↑  «Grand Theft Auto V». Google. Ανακτήθηκε στις 20 Δεκεμβρίου 2016.
4. ↑  [Το 2021 κυκλοφορεί για το PS5  «*GTA Makes $800 Million in One Day*»]. IGN. 18 Σεπτεμβρίου 2013. Το 2021 κυκλοφορεί για το PS5. Ανακτήθηκε στις 20 Δεκεμβρίου 2016.
5. ↑  «GTA 5 Ships 70 Million Copies, as GTA Online Continues to Grow». GameSpot. 2 Νοεμβρίου 2016.. Ανακτήθηκε στις 20 Δεκεμβρίου 2016.
6. ↑  «Grand Theft Auto V». GTA Wiki. Ανακτήθηκε στις 20 Δεκεμβρίου 2016.
7. ↑  «Grand Theft Auto V Announcement». Rockstar Games. 3 Νοεμβρίου 2011. Ανακτήθηκε στις 20 Δεκεμβρίου 2016.
8. ↑  «Grand Theft Auto V». IMDb. Ανακτήθηκε στις 20 Δεκεμβρίου 2016.
9. ↑  «Crime pays for Grand Theft Auto V actors». USA Today. 9 Οκτωβρίου 2013. Ανακτήθηκε στις 20 Δεκεμβρίου 2016.
10. ↑  « Guardian. 17 Σεπτεμβρίου 2013.
11. ↑  «Inside the Grand Theft Auto V Soundtrack». Rolling Stone. 28 Αυγούστου 2013.. Ανακτήθηκε στις 20 Δεκεμβρίου 2016.
12. ↑  «The Music of Grand Theft Auto V, Vol.1: Original Music». Spotify Player. Ανακτήθηκε στις 20 Δεκεμβρίου 2016.
13. ↑  «The Alchemist and Oh No Present "Welcome to Los Santos"». Sound Cloud. 2015. Ανακτήθηκε στις 20 Δεκεμβρίου 2016.
14. ↑  «Grand Theft Auto V for Playstation 3». Metacritic. Ανακτήθηκε στις 20 Δεκεμβρίου 2016.
15. ↑  «Grand Theft Auto V for Playstation 4». Metacritic. Ανακτήθηκε στις 20 Δεκεμβρίου 2016.
16. ↑  «Grand Theft Auto V for Xbox 360». Metacritic. Ανακτήθηκε στις 20 Δεκεμβρίου 2016.
17. ↑  «Grand Theft Auto V for Xbox One». Metacritic. Ανακτήθηκε στις 20 Δεκεμβρίου 2016.
18. ↑  «Grand Theft Auto V Review». IGN. 16 Σεπτεμβρίου 2013. Ανακτήθηκε στις 20 Δεκεμβρίου 2016.
19. ↑  «GTA 5 PC Review». PC Gamer. 20 Απριλίου 2015. Ανακτήθηκε στις 20 Δεκεμβρίου 2016.
20. ↑  «Lindsay Lohan's GTA V lawsuit has been tossed out because the game is satire». The Washington Post. 1 Σεπτεμβρίου 2016. Ανακτήθηκε στις 20 Δεκεμβρίου 2016.
21. ↑  «"Yes, it's misogynistic and violent but I still admire Grand Theft Auto"». The Guardian. 21 Σεπτεμβρίου 2013.. Ανακτήθηκε στις 20 Δεκεμβρίου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Grand Theft Auto V** |

* Επίσημη ιστοσελίδα

  


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Βιντεοπαιχνίδια της σειράς *Grand Theft Auto* |
| --- |
|  |
| Κύρια σειρά | 
* *Grand Theft Auto*
* *Grand Theft Auto 2*
* *Grand Theft Auto III*
* *Vice City*
* *San Andreas*
	+ Συμμορίες
* *Grand Theft Auto IV*
	+ *The Lost and Damned*
	+ *The Ballad of Gay Tony*
* *Grand Theft Auto V*
	+ *Online*
* *Grand Theft Auto VI*
 |
|  |
| Φορητά βιντεοπαιχνίδια | 
* *Advance*
* *Liberty City Stories*
* *Vice City Stories*
* *Chinatown Wars*
 |
|  |
| Χαρακτήρες | 
* Claude
* Tommy Vercetti
* Carl Johnson
* Niko Bellic
* Trevor Philips
 |
|  |
| 
Κατηγορία Κατηγορία |

 |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 309580953
* SUDOC: 234293047
* BNF: cb167781376 (data)

 |

 |